Signalanlægget blev opbygget med særlige [[trafiksignal]]er, der tidligere blev brugt til at prioritere sporvogne og nu busser i vejkryds. Signalet ved Eilers Eg aktiveres, når en vognstyrer drejer på en kontakt med sin omskifternøgle til sporvognene. De øvrige signaler blev til at begynde med udløst, når en sporvogn passerede [[fotocelle]]r, der var anbragt på standere ved sporet.<ref>''Sporvejsmuseet Skjoldenæsholm Årsberetning 22. driftsår, 1999'' under redaktion af Per Søegaard. Sporvejshistorisk Selskab, 2000. S. 24-25.</ref> Fotocellerne havde dog den ulempe, at de også kunne udløses af passerende dyr.<ref name="Sommer på">''Sommer på Sporvejsmuseet'' af Svend Christensen. BYtrafik 4/2001, s. 198-199.</ref> For at øge driftssikkerheden blev fotocellerne erstattet af induktionsspoler mellem skinnerne i løbet af 2001-2003.<ref>''Sporvejsmuseet Skjoldenæsholm Årsberetning 24. driftsår, 2001'' under redaktion af Per Søegaard. Sporvejshistorisk Selskab, 2002. S. 21.</ref><ref>''Sporvejsmuseet Skjoldenæsholm Årsberetning 25. driftsår, 2002'' under redaktion af Per Søegaard. Sporvejshistorisk Selskab, 2003. S. 25.</ref> Induktionsspolerne påvirkes af den store masse på en passerende sporvogn.<ref name="Sommer på" />
Bygninger,_konstruktioner_og_anlæg